 MKUU wa mkoa wa Pwani, Evarist Ndikilo ameitaka Wakala wa Usalama na Afya Mahali pa Kazi (OSHA) kutotumia sheria vibaya ili kuondoa malalamiko ya wawekezaji kupigwa faini bila ya majadiliano.Alisema ni muhimu sana mamlaka hiyo isiwe kero kwa wawekezaji ambao wanapaswa kushirikishwa na kufanya majadiliano juu ya kosa walilofanya.“Kuna kampuni kama mbili zimelalamika kupigwa faini kubwa bila ya kupewa nafasi ya kujitetea. Wamelalamika na wengine wamekwenda kwa Waziri hivyo tuangalie namna ya kushirikiana na wawekezaji ili kupunguza malalamiko”, alisema Ndikilo.Ndikilo alisema kuwa endapo majadiliano yatakuwa hayafanyiki inaweza kukimbiza wawekezaji.